[{"text_idx": "#000001", "text": "Alkategaiak, Bilboko herritar bakoitzarekin, bertan bizi garenon eta kudeatuko duen erakundearen interesak defendatzeko asmoaz bere lana eskaintzeko konpromisoa hartu du, eta baita etnia, genero, ideologia, jatorri edo erlijio arrazoiengatik inolako bereizketarik gabe, guztion alkatea izatearena ere."}, {"text_idx": "#000002", "text": "Hiri honetako bihotza direlako. Eta Bilboren garapenak ezin duelako inor atzean utzi. Horregatik, gure jarduketa guzti-guztiak zuzenduko dira bilbotarren ongizatea bideratzera, arraza, sexua, ideologia, jatorria edota erlijioa direla-eta inolako bereizketarik egin gabe."}, {"text_idx": "#000004", "text": "Gure lehentasun nagusia jarduera ekonomikoa eta enplegua sortzea izango da. Horretarako, konprometiturik jarraituko dugu era guztietako jarduerak, proiektuak eta ekimenak bultzatzen eta sustatzen, Bilbao mundu maparen lehendabiziko postuetan egon dadin."}, {"text_idx": "#000006", "text": "Zuzentasunaz eta efizientziaz jardungo dugu udal administrazio hurbil, arin eta eraginkorra eraikitzen jarraitzeko tresna modura. Bilbotarren zerbitzurako."}, {"text_idx": "#000011", "text": "Auzo guztien garapen orekatsua bultzatuko dugu, modu ekitatiboan eta iraunkorrean biziberritzeko. Betiere bizi nahi dugun hirian pentsatuz. Bai eta berton bizi izango direnei utziko diegun ondare eta legatuan ere."}]